Harald

For Norges konge, se Harald V; se også Harald (roman)

Harald er et nordisk og tysk mannsnavn med norrøn og urnordisk opprinnelse. De to navneleddene betyr «hær» og «hersker».

Etymologi
Harald har opprinnelse i det norrøne navnet Haraldr og det urnordiske navnet *HarjawaldaR. Navneleddet har betyr «hær» og valdr betyr «hersker».

Harald er også den gammeldanske og gammelsvenske formen av navnet. Haraldur er en islandsk form av navnet. Harold en engelsk variant av navnet, med opprinnelse i Hereweald, den gammelengelske formen av Haraldr. Arald er en norsk dialektform av navnet, som har gitt opphav til etternavnet Araldsen.

Utbredelse

Haraldr er kjent brukt i tolv runeinnskrifter fra vikingtiden, oftest i akkusativ-formen  (haralt). Dette er et relativt lite antall, så navnet var antakelig ikke blant de aller mest brukte. At førsteleddet i navnet ikke har fått omlyd fra a til æ, kan tyde på at navnet kom til Norden etter i-omlydsperioden på 600-tallet. Navnet kom til Danmark før 800-tallet og til Norge på 800-tallet. Harald var et vanlig navn i Norge i middelalderen. Over 100 forskjellige personer med navnet er nevnt i Regesta Norvegica. Harald var blant de mest brukte navnene på nyfødte gutter i Norge i perioden ca. 1880–1930, og igjen fra 1937 til ca. 1950. Den plutselige økningen i 1937 skyldtes sannsynligvis at den norske prinsen Harald ble født det året. Navnet har vært mest brukt på Østlandet.

I England var Harold eller Harald et vanlig navn på 1000-tallet, men gikk ut av brukt etter at Harald II av England tapte i slaget ved Hastings i 1066. Navnet ble igjen tatt i bruk fra 1800-tallet i formen Harold. 

I USA var Harold et populært navn fra slutten av 1800-tallet og fram til 1940-årene.

Formen Harild var brukt i Norge på 1600- og 1700-tallet. I Sverige og Danmark var Harald mest brukt i 1900- og 1910-årene. I Sverige spesielt i Götaland, og i Danmark i Nordjylland og på Bornholm.

Harald og relaterte navn har navnedag i flere land:

Harald er i dag et vanlig navn i Norge og Tyskland. Haraldur er vanlig på Island, og Harold er vanlig i USA. Bjørn Harald og Svein Harald er vanlige sammensetninger av navnet i Norge.

|}

Kjente personer med navnet

Norske konger
 Harald I Hårfagre (ca. 850–933), konge fra ca. 872
 Harald II Gråfell (– ca. 970), konge fra ca. 959
 Harald III Hardråde (1015–1066), konge fra ca. 1046
 Harald IV Gille (ca. 1103–1136), konge fra 1130
 Harald V (1937–), konge fra 1991

 Andre kongelige
 Harald Blåtann, (ca. 930–ca. 987) dansk konge (norrønt Haraldr blátönn) 
 Harald Agdekonge legendarisk småkonge i Agder
 Harald Gullskjegg, høvding i Sogn på 800-tallet
 Harald Granraude (Norrønt: Haraldr hinn Granrauði) konge i Agder
 Harald Grenske far til Olav den hellige
 Harald den gamle legendarisk konge i Sverige (norrønt: Haralðr hinn Gamli) 
 Strut-Harald, småkonge i Skåne i det daværende Danmark i tidsrommet ca. 975-ca 986 
 Harald Harefot, konge av England
 Harald II av England, konge av England
 Prins Harald av Danmark (1876–1949)

 Forfattere
 Harold Pinter (1930–2008), britisk forfatter, regissør, skuespiller og mottaker av Nobelprisen i litteratur
  

 Musikere 
 Harald Sæverud (1897–1992), norsk komponist
 Per Harald Hartvig (1938-1980) en av de første norske rockemusikere under artistnavnet «Rocke-Pelle»
 Harald Rise (1956–), norsk organist og komponist
 Harald Øhrn, norsk punkbassist
 Jens Harald Bratlie norsk pianist
 
 
 Kunstnere 
 Harald Conradsen (1817-1905) dansk medaljør og billedhugger 
 Harald Sohlberg, (1869-1935) norsk kunstmaler 
 Harald Seim (1882-1975) norsk kunstmaler 
 Harald Dal (1902-1972) norsk kunstmaler
 Harald Damsleth, (1906-1971) norsk illustratør, frimerkekunstner og NS-progagandist
 Harald Sverdrup (1923-1992) norsk lyriker

 
 Skuespillere og personer fra film-, radio- eller TV-bransjen
 Harald Heide Steen, norsk skuespiller
 Harald Heide-Steen jr., norsk komiker
 Harald Eia (1966–), norsk komiker og skuespiller
 Harald Rønneberg (1973–), norsk programleder
 Harald Zwart, filmregissør 
 Harald Are Lund, radioprogramleder i NRK 
 Harald Tusberg, programleder i NRK
 
 
 Akademikere 
 Harald Gabriel Hjärne (1848–1922), svensk historiker
 Harald Ulrik Sverdrup (1888-1957) norsk oseanograf og meteorolog 
 Harald Beyer, (1891-1960) litteraturviter og kritiker
 Harald Schjelderup (1895-1974), Norges første professor i psykologi 
 Harald Skjervold (1917-1995), norsk landbruksforsker, agronom og akvakulturpioner
 Harold Bloom (1930–), amerikansk litteraturprofessor og kritiker
 Harald Winge, (1940-1999) historiker og etnolog
 Harald Bjorvand, (født 1942) språkforsker
 Harald Moi (født 1942) er lege, medisinprofessor og spesialist i dermatologi og venerologi
 Harald Bøckman, (født 1945) norsk sinolog
 Harald Berntsen, (født 1945) norsk arbeiderbevegelsehistoriker
 Harald Bache-Wiig (født 1946) norsk litteraturviter 
 Dag Harald Claes, (født 1965) norsk statsviter
 Svein Harald Gullbekk (født 1967) norsk numismatiker
 Harald Dag Jølle, (født 1971) norsk polarhistoriker og Nansen-biograf

 Næringsliv
 Harald Grieg (1894-1972) norsk forlegger
 Harald Løvenskiold, (1868-1934) gods- og skogeier
 Harald Throne-Holst (1905-1986) norsk industrileder
 Harald Norvik (født 1946) næringslivsleder og tidligere bla. konserndirektør i Statoil
 Tom Harald Jenssen (født 1953) forlagskonsernsjef
 Harald Ånnestad (født 1960) konserndirektør i Kongsberg Gruppen
 Harald Bredrup, (født 1966) bryggeridirektør (Mack)

 
 Journalister 
 Harald Munthe-Kaas (1937-2003), journalist og NRKs asiakorrespondent 
 Harald Stanghelle
 
 
 Idrettsutøvere 
 Harald Brattbakk (1971–), norsk fotballspiller
 Harald Strøm (1897–1977), norsk skøyteløper
 Harald Stormoen (fotballspiller)
 Harald Sunde (fotballspiller)
 Harald Halvorsen (skøyteløper)
 Harald Halvorsen (turner)
 Harald Lorentzen (friidrett)
 Tor Harald Lund (skyting)

Stedsnavn eller organisasjoner 
 Prins Harald Kyst, en kyststrekning i Dronning Maud Land
 Haraldssund, bygd og sund på Færøyene
 Haralds vei, stedsnavn i Oslo, Nesoddtangen og Lørenskog
 Haraldsfjellet naturreservat i Buskerud
 Riksmonumentet Haraldshaugen, lokalt også kjent som «Haraldsstøtten» reist til minne om rikssamlingen
 Haraldstårnet reist av Stavanger Turistforening på Ullandhaug i Stavanger 
 Harald Hals' park, en park nordøst for Damplassen i Ullevål Hageby

 Haraldsplass diakonale høgskole, Haraldsplass Diakonale Sykehus og Haraldsplass Samtalesenter
 Haraldvigen maritim leirskole på Indre Kalvøy
 Haraldvollen en leirskole i indre Troms
 KNM Harald Haarfagre, også kjent som Madlaleiren er en rekruttskole i Stavanger

Skip  
 DS «Kong Harald», i trafikk 1890-1954
 «Harald Haarfagre» norsk panserskip i tjeneste fra 1898 til 1947
 MS «Harald Jarl» et tidligere hurtigruteskip 
 MS «Kronprins Harald» navn på flere passasjerskip i trafikk mellom Oslo og Kiel
 MS «Kong Harald» er et hurtigruteskip i drift siden 1993
 «Draken Harald Hårfagre» er en vikingskiprekonstruksjon bygget på Vibrandsøy og sjøsatt i 2012

Referanser

Eksterne lenker 
 

Mannsnavn
Navn med norrøn opprinnelse
Navn med urnordisk opprinnelse